Alchub - Biquipedia, a enziclopedia libre

# Alchub

### De Biquipedia

Alchub de l'Alchafaría

L'Alchub ye un deposito pa guardar augua potable prozedent de la plebia. Bi ha alchubes que recullen l'augua de los tellatos de las casas, por un regular con canalizazions. Son sozterranios de tot u a meyas.

Bi n'ha beluns que son costruitos con tocho, con los tochos unitos con argamasa. Las paretes internas gosan estar cubiertas con una mezcla de cal, arena, robín, archila roya e resina d'almastiga, pa que no se filtre l'augua e no i aiga putrefazión.

Tradizionalment ha estato a unica fuent d'augua potable en muitas localidaz mediterranias como Capri, enantes d'importar augua dende atros lugars. Tamién yera a unica forma d'abastexer bels bicos, como en l'Albaizín granadín en a epoca musulmana.

Encara s'emplega este sistema en belunas de las Islas Canarias, on l'alchub forma parte de la casa tradizional. L'augua d'un alchub ye de lo porpietario d'una casa, encara que probienga de tellatos u canals d'atras casas.

## [editar] Etimolochía

Probién de l'arabe clasico Al Jubb (pozo) con J adaptata como ch- en aragonés. En aragonés tergüelano se deziba Alchip.

- Al Algip del Savinar (testo notarial de lo sieglo XV)
- Fizo fer el castellan de Anposta los algipes en Teruel et cayo los algipes de media plaza et murieron ide XXVII personas. (Cronicas de los Chudezes de Tergüel)

Yera con i en Tergüel porque en l'arabe que se charraba en a peninsula Iberica u arabe andalusín a u de l'arabe clasico podeba cambeyar ta i, u los que charraban arabe andalusín se trafucaban con las dos bocals (por exemplo Buñuel probién de lo latín VINEOLUS, biña chicota, pasando á trabiés de l'arabe). Güei en castellán d'o Xiloca se diz encara Jipe.

Categorías: Elementos arquiteutonicos | Augua

##### Views

- Articlo
- Descusión
- Bersión autual

##### Mirar

##### En atras luengas

- English
- Español
- Français
- Nederlands